Maatietopalvelu

Kyselyvastaus

**Asiakirjan tunnus:** KT782

**Päivämäärä**: 27.10.2023

**Julkisuus:** Julkinen

**Irak / Suleimanian läänin Sangasarin alueen turvallisuus**

**Iraq / Security in Sangasar area of Suleymania region**

Kysymykset

1.Mikä on Suleimanian läänin Pshdarin piirikunnassa sijaitsevan Sangasarin turvallisuustilanne?
2.Onko Turkin armeijalla sotatoimia Sangasarin alueella?

Questions

1.What is the security situation in Sangasar area in Pshadar region of Suleymania county.
2. Does Turkish Military conduct war operations in Sangasar area?

# Mikä on Suleimanian läänin Pshdarin piirikunnassa sijaitsevan Sangasarin turvallisuustilanne?

Sangasar sijaitsee Irakin Suleimanian läänin pohjoisimmassa piirikunnassa Pshdarissa, joka rajoittuu pohjois- ja itäosaltaan Iranin valtioon. Pshdarin pohjoisoa koostuu Qandilin vuoristosta.[[1]](#footnote-1) Counter Punch -lehden vuonna 2007 julkaiseman reportaasin mukaan Sangasarin kylä sijaitsee Qandilin vuoriston juurella olevalla tasangolla.[[2]](#footnote-2)

Viime vuosina tapahtuneista turvallisuusvälikohtauksista löytyi seuraavia tapauksia, jotka tapahtuivat Sangasarin alueella:

Iranin rajavartijat ovat ampuneet Sangasarista Iranin puolelle tulleita paimentolaisia viime vuosina:

* 29.5.2022 Rudaw kertoo Iranin rajavartioiden ampuneen irakilaisen miehen. Sangasarin alueen johtaja Nahro Abdullah kertoi Darukatun kylästä kotoisin olleen nuoren miehen kuolleen, kun hän oli hakemassa Iranin puolelle rajaa kulkenutta karjaansa Qandilin vuoristossa. Abdullahin mukaan rajaa vartioi Iranin vallankumouskaarti. Hänen mukaansa on epäselvää kummalla puolella rajaa mies tapettiin. Hän kertoo, että Iranin rajavartijat olivat pidättäneet ja vapauttaneet useita henkilöitä edellisten viikkojen aikana.[[3]](#footnote-3)
* BBC Media Monitoring Sangasarin kaupunginjohtajan haastattelusta, joka kertoo kahden paikallisen maanviljelijän kuolemasta 12.12.2022. Miehet kuolivat heidän pudottuaan vuorelta alas heidän paetessaan Iranin rajavartijoita, jotka olivat ampuneet heitä kohti. Miehet olivat Sangasarin alueen johtaja Nahro Abdullahin mukaan laiduntaneet heidän karjaansa Qandilin vuorilla jossa he olivat menneet karjansa kanssa lähelle Iranin rajaa. PUK-puolueeseen liitoksissa oleva Politic Press uutisoi, että uhrit olivat veljeksiä jotka hakivat Iranin puolelle rajaa kulkenutta karjaansa jolloin Iranin rajavartijat ampuivat heitä kohti.[[4]](#footnote-4) Rudaw -uutissivuston mukaan Nahro Abdullah kertoi että Iranin vallankumouskaarti ampui miehet ja että miesten mukana olleet muut miehet piiloutuivat vuoristoon ampumisvälikohtauksen jälkeen.[[5]](#footnote-5)

Saatavilla olevissa lähteissä mainitaan Sangasarissa tapahtuneita turvallisuusvälikohtauksia, joiden tekijöistä ei ole varmaa tietoa.

* Rudaw uutisoi 26.6.2022 Sangasarista kotoisin olevan miehen kuolleen hänen autossaan tapahtuneen räjähdyksen seurauksena. Toinen autossa ollut henkilö haavoittui vakavasti. Artikkelin mukaan viranomaiset tutkivat syytä tapahtuneelle.[[6]](#footnote-6)
* 20.9.2023 Rudaw uutisoi raketin osuneen henkilöautoon Sangasarin alueen Enzen kylässä. Isku ei aiheuttanut henkilövahinkoja raportin mukaan. Kukaan ei ole tunnustanut vastuuta iskusta.[[7]](#footnote-7)

Saatavilla olevissa lähteissä ei ole tarkempaa tietoa Sangasarin alueen turvallisuustilanteesta.

# Onko Turkin armeijalla sotatoimia Sangasarin alueella?

Saatavilla olevien lähteiden mukaan Turkin asevoimilla on ollut toimintaa Sangasarin alueella jo pitkään. UNHCR toteaa vuonna 2009 julkaisemassaan Irakia käsittelevässä raportissaan, että PKK- ja PJAK -taistelijoiden läsnäolo Irakin ja Iranin raja-alueilla on johtanut jatkuviin pommituksiin Turkin ja Iranin puolelta rajaa Irakiin. Noin 900 henkilöä oli joutunut maan sisäiseen siirtymään heidän kylissään Zharawan ja Sangasarin alueilla Pshdarin piirikunnassa joulukuussa 2007 alkaneiden sotatoimien seurauksena, eivätkä ole pystyneet palaamaan alueella.[[8]](#footnote-8) Vuonna 2010 Sangasarin alueen johtaja Abdullah Ibrahim kertoi IRIN -uutistoimistolle, että alueella on kaksi pakolaisleiriä noin 530 perheelle, jotka olivat joutuneet pakenemaan Turkin ja Iranin pommituksia raja-alueiden läheisyydestä.[[9]](#footnote-9)

Saatavilla olevissa lähteissä mainitaan viime vuosilta useita tapauksia, joissa Turkin armeija on kohdistanut ilmaiskuja Sangasarin alueelle:

* ACLED tietokannasta löytyvän uutisen mukaan Turkki kohdisti ilmaiskun Sangasarin alueelle 18.6.2019.[[10]](#footnote-10)
* Rudaw uutisoi 27.6.2019 Turkin ilmavoimien tekemästä iskuista Pohjois-Irakissa. Sangasarin asukas kertoi Rudawille, että ainakin kolme henkilöä samasta perheestä kuoli ilmaiskussa Qandilin vuoristoalueella sijaitsevassa Kurtakin kylässä. Lisäksi Sangasarin asukas kertoi nähneensä Turkin F-16-koneen ja lennokin pommittaneen Sidkanin aluetta.[[11]](#footnote-11)
* Sangasarin alueen johtaja Nahro Abdullah kertoo Rudawin 16.8.2019 julkaisemassa artikkelissa turkkilaisten sotakoneiden pommittaneen Qirnatan ja Pstashanin kyliä sekä Bermtan vuorta. Lisäksi iskuja tehtiin Sardan, Bermtan, Sargalin, Qalatukanin ja Gali Badran kyliin.[[12]](#footnote-12)
* ACLEDin mukaan Turkin ilmavoimat pommittivat Sangasarin pohjoispuolella olevaa kylää 19.8.2019, tappaen kaksi siviiliä.[[13]](#footnote-13)
* Rudawin 19.8.2019 julkaiseman artikkelin mukaan kaksi henkilöä kuoli Sangasarin kaupunkiin osuneissa Turkin ilmavoimien pommituksissa. Pommitukset kohdistuivat myös Bolen kylään, missä yksi siviili haavoittui kriittisesti.[[14]](#footnote-14)
* K24 uutistoimiston haastatteleman Sangasarin alueen kunnallisjohtajan Nahro Abdullahin mukaan vuonna 2019 Turkin ilmavoimat olivat tehneet edellistä vuotta enemmän pommituksia. Hän kertoo että useat pommit osuvat teihin ja peltoihin, mikä pakottaa maanviljelijöitä jättämään heidän maansa.[[15]](#footnote-15)
* Rudaw uutisoi Turkin tehneen ilmaiskun 27.11.2019 Sangasarin alueen Sarginelin kylään. Artikkelin mukaan isku pakotti paikallisia asukkaita pakenemaan kodeistaan. Pommitukset aiheuttivat materiaalista vahinkoa viljelmille. Paikalliset kertoivat, ettei PKK:lla ole Saringelissä tukikohtia ja tämä oli ensimmäinen kerta, kun Turkki pommitti kylää.[[16]](#footnote-16)
* ACLEDin mukaan Turkin ilmavoimat tekivät iskun Konekotren ja Sekanyan kukkuloille Sangasarin läheisyydessä 24.2.2021. Iskussa ei kuollut siviilejä.[[17]](#footnote-17)
* K24 uutisoi 17.7.2023 turkkilaisen lennokin tippuneen Sangasarin Daru Kotirin kylään. Turkki oli tehnyt ilmaiskuja PKK:n asemia vastaan alueella.[[18]](#footnote-18)
* Rudaw uutisoi 3.10.2023 Turkin asevoimien tehneen pommituksia Bokirskanin, Zargalin, Bardalin ja Inzen kylien läheisyydessä Sangasarin lähellä Qandilin vuoristossa. Turkin puolustusministeriö kertoo Turkin joukkojen tehneen iskuja 16 kohteeseen. Puolustusministeriön mukaan se pommitti PKK:ta Matinissa, Qandilissa, Garassa ja Khakurkissa. Sangasarin alueen johtajan Nahro Abdullahin mukaan myös Andzen kylään kohdistui iskuja.[[19]](#footnote-19)
* Awene-uutissivuston 11.10.2023 julkaiseman artikkelin mukaan asemiehet ampuivat Turkin turvallisuuspalveluun kuuluneen henkilön Sangasarissa haavoittaen samalla toista henkilöä.[[20]](#footnote-20) Awanen 12.10.2023 julkaiseman artikkelin mukaan PKK oli ilmoittanut, että murhattu henkilö ”suunnitteli patrioottien tappamista”.[[21]](#footnote-21)

Turkkilaisen tutkijan Mete Sohtaoğlun vuonna 2018 julkaiseman viestin mukaan Turkin joukot ovat edenneet lännestä Qandilin vuoristoa ja Irakin ja Iranin rajaa kohti PKK:n vastaisissa operaatioissaan.[[22]](#footnote-22) Community Peacemakers Teams (CPT) rauhanjärjestön vuonna 2021 julkaiseman artikkelin mukaan Turkki on pyrkinyt etenemään syvemmälle Irakiin sen perustettua sotilastukikohtia sen sisälle laajentaakseen ”turvallisuusvyöhyksettä” Irakin ja Turkin rajalla.[[23]](#footnote-23)

## Lähteet

ACLED (Armed Conflict Location and Event Data Project) 26.10.2023. *Iraq Realtime Data 1.1.2019–31.8.2023*. <https://acleddata.com/data-export-tool/> (Käyty: 26.10.2023).

Awene

12.10.2023. کوژرانی “کارمەندێکی میت” لە سەنگەسەر ڕاگەیەندرا. <https://www.awene.com/detail?article=96583> (Käyty: 25.10.2023).

11.10.2023. "ئەندامێکی میتی توركیا بەدەستی وڵاتپارێزێک لە ناحیەی سەنگەسەر کوژرا". <https://www.awene.com/detail?article=96578> (Käyty: 25.10.2023).

BBC Media Monitoring 13.12.2022. *Iraq: Kurdish weekly media highlights 6-12 December*. Saatavilla Factiva -tietokannasta. (Käyty: 25.10.2023).

Counter Punch/ Cockburn, Patrick 9.11.2007. *In the Kandil Mountains with the PKK*. <https://www.counterpunch.org/2007/11/09/in-the-kandil-mountains-with-the-pkk/> (Käyty: 27.10.2023).

CPT (Community Peace Teams) 3.6.2021. *No Return: The Civilian Impact of Turkey’s Operation Claw-Lightning*. <https://cptik.org/reports-1/civilian-impacts-claw-lightning> (Käyty: 27.10.2023).

IRIN 5.7.2010. *Iraq: Turkish, Iranian shelling displaces villagers in north*. Saatavilla osoitteesta: <https://www.refworld.org/cgi-bin/texis/vtx/rwmain?page=search&docid=4c3addeb2&skip=0&query=Sangasar&coi=IRQ> (Käyty: 27.10.2023).

JHIC ­– Joint Humanitarian Information center 2004. *Base map for Erbil, Sulaymaniyah and Duhok Governorate*. <https://www.kurdipedia.org/files/relatedfiles/2012/73668/1.PDF> (käyty 27.10.2023)

K24

17.7.2023. *Drone, bearing Turkish flag, crashes in Sulaimani*. [https://www.kurdistan24.net/en/story/31971-Drone,-bearing-Turkish-flag,-crashes-in-Sulaimani](https://www.kurdistan24.net/en/story/31971-Drone%2C-bearing-Turkish-flag%2C-crashes-in-Sulaimani) (Käyty: 27.10.2023).

23.8.2019. *Evacuation of villages continues in Kurdistan as Turkish shellings intensify against PKK*. <https://www.kurdistan24.net/public/en/story/20510-Evacuation-of-villages-continues-in-Kurdistan-as-Turkish-shellings-intensify-against-PKK> (Käyty: 25.10.2023).

Rudaw

3.10.2023. چەند گوندێکی بناری قەندیل بۆردوومانکران. <https://www.rudaw.net/sorani/kurdistan/0310202326> (Käyty: 25.10.2023).

20.9.2023. بە درۆن هێرش کرایە سەر گوندێکی سەنگەسەر. <https://www.rudaw.net/sorani/kurdistan/2009202321> (Käyty: 25.10.2023).

12.12.2022. بەڕێوەبەری ناحیەی سەنگەسەر: دوو برا لەلایەن سوپای پاسدارانەوە تەقەیان لێکرا. <https://www.rudaw.net/sorani/kurdistan/121220224> (Käyty: 25.10.2023).

26.6.2022. هاونیشتمانییەک لە پشدەر بەهۆی تەقینی تایەی شۆفڵ گیان لەدەستدەدات. <https://www.rudaw.net/sorani/kurdistan/2606202219> (Käyty: 25.10.2023).

29.5.2022. بەڕێوەبەری ناحیەی سەنگەسەر: گەنجێک بە گولـلەی پاسداری ئێران کوژرا. <https://www.rudaw.net/sorani/kurdistan/290520222> (Käyty: 25.10.2023).

27.11.2019. *Turkey bombs Kurdish village north of Sulaimani*. <https://www.rudaw.net/english/kurdistan/271120193> (Käyty: 25.10.2023).

19.8.2019. *Two wounded after Turkish airstrikes in Sulaimani*. <https://www.rudaw.net/english/kurdistan/19082019> (Käyty: 25.10.2023).

16.8.2019. *Turkish airstrikes burn orchards, farms of villagers in Kurdistan Region*. <https://www.rudaw.net/english/kurdistan/16082019> (Käyty: 25.10.2023).

27.6.2019. *Four civilians killed in Turkish airstrikes on Qandil region*. <https://www.rudaw.net/english/kurdistan/270620194> (Käyty: 25.10.2023).

Sohtaoğlu, Mete 20.5.2018. *#Turkish Army advances towards #Qandil Mountain in northern #Iraq against the outlawed #PKK's HQ Turkish military forces getting increasingly close to #Qandil Mountains near the #Iran border, the seat of #PKK/#HPG leadership* [Twitter]. <https://twitter.com/metesohtaoglu/status/998121639014555648> (Käyty: 27.10.2023).

UNAMI (United Nations Assistance Mission in Iraq) 8/2002. *Northern Iraq. Pshdar area*. SHS07. <https://www.ecoi.net/en/document/1134953.html> (käyty 26.10.2023).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Ks. esim kartat lähteistä: UNAMI (United Nations Assistance Mission in Iraq) 8/2002; JHIC - Joint Humanitarian Information center 2004. [↑](#footnote-ref-1)
2. Counter Punch/ Cockburn, Patrick 9.11.2007. [↑](#footnote-ref-2)
3. Rudaw 29.5.2022. [↑](#footnote-ref-3)
4. BBC Media Monitoring 13.12.2023. [↑](#footnote-ref-4)
5. Rudaw 12.12.2022. [↑](#footnote-ref-5)
6. Rudaw 26.6.2022. [↑](#footnote-ref-6)
7. Rudaw 20.9.2023. [↑](#footnote-ref-7)
8. UNHCR 4/2009, s. 93, Alaviite 416. [↑](#footnote-ref-8)
9. IRIN 5.7.2010. [↑](#footnote-ref-9)
10. ACLED 18.6.2019 [Event ID: IRQ20496]. [↑](#footnote-ref-10)
11. Rudaw 27.6.2019. [↑](#footnote-ref-11)
12. Rudaw 16.8.2019. [↑](#footnote-ref-12)
13. ACLED 19.8.2019 [Event ID: IRQ21049]. [↑](#footnote-ref-13)
14. Rudaw 19.8.2019. [↑](#footnote-ref-14)
15. K24 23.8.2019. [↑](#footnote-ref-15)
16. Rudaw 27.11.2019. [↑](#footnote-ref-16)
17. ACLED 24.2.2021 [Event ID: IRQ29605]. [↑](#footnote-ref-17)
18. K24 17.7.2023. [↑](#footnote-ref-18)
19. Rudaw 3.10.2023. [↑](#footnote-ref-19)
20. Awane 11.10.2023. [↑](#footnote-ref-20)
21. Awane 12.10.2023. [↑](#footnote-ref-21)
22. Sohtaoğlu, Mete 20.5.2018. [↑](#footnote-ref-22)
23. CPT (Community Peace Teams) 3.6.2021. [↑](#footnote-ref-23)